“የአንድነት መዝሙሩን ካልተጠበቀ አቅጣጫ ማሰማት። ለዚህ ያው እንግዲህ ሁሉም እንደሚያውቀው ከኦህዴድ አካባቢ እንዲዘመር ማድረግ ነበር፤ እየሆነ ያለውም ያው ነው። በዚህም ብአዴንን አጋር አድርጎ የይምሰል አንድነት መገንባት። እየሆነ ያለው ማለት ነው። አሁን በብአዴን እና በኦህዴድ መካከል እየተደረገ ያለውን እውነተኛ ሂደት ለመረዳት አስቸጋሪ የሚመስሉ ነገሮች አሉ። ምናልባት በምእራባዊያን ዘንድ ታማኝ ወኪል የሆነው ህወሀት ከአዛዦቹ ጥገናዊ ለውጥ እንዲያደርግ ተመክሮ ይሆናል። ይሄም ከራሱ ከህወሀት የረዥም ጊዜ እቅድ ጋር በተሳሰረ መልኩ የሚፈጸም ስለሆነ አስቸጋሪ አይደለም። በዛም አለ በዚህ ህወሀት ምን አልባት ኦሮሞ ጠቅላይ ሚንስትር ለማስቀመጥ አስቦ ሊሆን ይችላል። ያ ቀጣይ የኦሮሞ ጠቅላይ ሚንስትር ደግሞ በአማራ ህዝብና (በህወሀቱ ስሪት ብአዴን) ተአማኒነት እንዲያገኝ ያስፈልጋል። ለዛ ደግሞ ብቸኛው መንገድ የአንድነት መዝሙር ቀድሞ መዘመር ነው። ካሁኑ እንዲህ አይነት ዝግጅት ከተደረገ ደግሞ የኦሮሞ ጠቅላይ ሚንስትር በሚሾምበት ጊዜ በአማራም በኦሮሞም ያለው ህዝባዊ ግለት ይበርዳል ተብሎ ታስቦ ይሆናል።
